**Príloha č.1: PROPAGÁCIA A INFORMOVANIE O PROJEKTE**

1) Použitie loga RMŽK a Erasmus +

Všetky podporené projekty musia byť vhodným spôsobom zviditeľnené použitím loga Rady mládeže Žilinského kraja a logom Erasmus + . Loga musia byť použité na všetkých tlačených alebo elektronických dokumentoch súvisiacich s realizáciou projektu. Loga budú pri podpise zmluvy doručené.

2) Vyhlásenia

Prijímateľ je povinný uvádzať na všetkých tlačených a elektronických publikáciách, propagačných materiáloch a brožúrach, pozvánkach, plagátoch, prezenčných listinách relevantné vyhlásenie (predmet vyhlásenia prijímateľ prispôsobí povahe projektu, ktorý realizuje) o podporení projektu v slovenskom jazyku.

Všeobecné vyhlásenia o podporení projektu:

***Projekt bol podporený z programu Erasmus + v rámci projektu Udržateľnosť a kvalita participácie školských parlamentov*** *,* ***ktorý realizuje Rada mládeže Žilinského kraja v spolupráci so Žilinským samosprávnym krajom.***

Predmet vyhlásenia prijímateľ prispôsobí povahe projektu, ktorý realizuje. Napr.:

***Video bolo******podporené z programu Erasmus + v rámci projektu Udržateľnosť a kvalita participácie školských parlamentov*** *,* ***ktorý realizuje Rada mládeže Žilinského kraja v spolupráci so Žilinským samosprávnym krajom.***

***Brožúra bola******podporená z programu Erasmus + v rámci projektu Udržateľnosť a kvalita participácie školských parlamentov*** *,* ***ktorý realizuje Rada mládeže Žilinského kraja v spolupráci so Žilinským samosprávnym krajom.***

1. **Podujatia:**

Pri organizačnom zabezpečení spoločenských podujatí, vzdelávacích podujatí resp. aktivít súvisiacich s realizáciou projektu, musí byť vždy zreteľne uvedená informácia o finančnej podpore, napr. formou informačnej tabule, plagátu, banneru umiestneného na viditeľnom mieste pre všetkých účastníkov danej aktivity. Prijímateľ podpory je povinný na týchto materiáloch uvádzať logo RMŽK a Erasmus+ a vyhlásenie v znení, napr.:

„***Podujatie bolo podporené z programu Erasmus + v rámci projektu Udržateľnosť a kvalita participácie školských parlamentov*** *,* ***ktorý realizuje Rada mládeže Žilinského kraja v spolupráci so Žilinským samosprávnym krajom.“***

**Médiá**

Ak prijímateľ informuje o podporených aktivitách v printových alebo v elektronických médiách, je povinný uviesť informáciu o podporení projektových aktivít z finančných prostriedkov Erasmus +.

Pri informovaní verejnosti v médiách je prijímateľ povinný uviesť verbálnu a/alebo textovú informáciu v znení:

„***Projekt bol podporený z programu Erasmus + v rámci projektu Udržateľnosť a kvalita participácie školských parlamentov*** *,* ***ktorý realizuje Rada mládeže Žilinského kraja v spolupráci so Žilinským samosprávnym krajom.***

Prijímateľ, ktorý disponuje webovou stránkou (alebo stránkou školy), zabezpečí uvedenie informácie o podporení projektu s logom Erasmus+ a RMŽK a textovým vyhlásením.

## Pri komunikácii na sociálnych sieťach je potrebné vhodným spôsobom #rozvíjajme. A tiež funkciu prelinkovania na INS a FB RMŽK pomocou znaku @ rada\_mladeze\_zilinskeho\_kraja

(Instagram), @ RMŽK - Rada mládeže Žilinského kraja (Facebook)

1. **Dôkaz propagácie pre vecné vyhodnotenie – prílohy záverečnej správy**

Prijímateľ finančnej podpory je povinný predložiť spolu s vecným vyhodnotením projektu dôkazy realizovanej propagácie a informovania o podporení projektu,napríklad vo forme odkazu – linku na webstránku alebo fotografie, ktorá zachytáva informácie o podpore počas aktivity.

V rámci fotodokumentácie prijímateľ predloží RMŽK (mailom na rmzk@rmzk.sk.sk alebo prostredníctvom elektronického úložiska) **min. 5 fotiek** (v dostatočnej kvalite) z každej zrealizovanej aktivity v projekte.